दिनै लाबोगोन मुंख्लं आसाम रायफल नि बिर जवान सुमन स्वर्गियारि नि जिउ गैयि देहा खौ। हरखाब उदखारि नि गाग्लोबनायाव मुंख्लं जादोंमोन। बिथांनि फिसाज्ला नि 3 थि जोनोम सान आ 5 दिसेम्बर आव, बेखायनो बिसि नि सिगाङाव 5 जोनोम सान आव न आव थांगोन होनना बुंदोंमोन,, नाथाय दुखुनांथावै जिउ गोमाबाय। बिसि खौ जोनोम सान नि थियारि खालामनो बो होदोंमोन। 2011 मायथाइ आ आसाम रायफल आव हाबनाय बिथाङा जुलाई दान नि 10 खालार आव न आव फैदोंमोन, बेनि उनाव 5 दिसेम्बर आव फिन खनसेबाव सुटि आव फैगोन होनना बुंदोंमोन। फैगोन बुंनायखाय न आव रंजा बाजा थासारि आ सोमजिदोंमोन, नाथाय मोनसे फन कल आ नो गासैबो साननायखौ फेलें खालामना होबाय। मैया आसामनि केबिनेत नि मन्थ्रि ईउजि ब्रह्म, ईएम राकेश ब्रह्म बिथांमोना सुमन स्वर्गियारि नि न आव थांनानै खौरां लाहैयो। खौरां मोननाय बादिब्ला बिथांनि नखर नो 50 लाख रां होनाय जागोन होनना मन्थ्रि बिथाङा फोसावदों। नखरनि सासे सख्रि मोनगोन। ईएम राकेश ब्रह्म बिथाङा बो मुंख्लं नखर नो उनाव मदद खालामलांगोन होनना बुङो।